钦定古今图书集成/历象汇编/庶征典/第174卷 > 《管窥辑要》 > 汉
## 钦定古今图书集成/历象汇编/庶征典/第174卷 > 《管窥辑要》 > 汉

### 昭帝元凤元年燕王宫豕坏都灶衔鬴置殿前按汉书昭帝本纪不载 按五行志昭帝元凤元年燕王宫永巷中豕出圂坏都灶衔其鬴六七枚置殿

前，刘向以为近豕祸也。时燕王旦与长公主、左将军
谋为大逆，诛杀谏者，暴急无道。灶者，生养之本，豕而
败灶，陈于庭，鬴灶将不用，宫室将废辱也。燕王不
改，卒伏其辜。京房《易传》曰：“众心不安，君失政，厥妖豕
入居室。”